
Krav til beskyttelse av vinduer og lysventiler på hurtiggående- og lettbygde fartøy

Regelverk
· Forskrift 5. januar 1998 nr. 6 om bygging, utrustning og drift av hurtiggående fartøy som anvendes som passasjerskip eller lasteskip (hurtigbåtforskriften)
· Forskrift 1. juli 2014 nr. 1072 om bygging av skip (byggeforskriften)
· International code of safety for high-speed crafts 2000, 2008 edition (HSC2000)
· DNV High speed and light craft (DNV HSLC)

Formål
Dette veiledningsrundskrivet er en videreføring av det nå utgåtte rundskrivet RSV 10-2020, og det er ikke en endring i rettstilstanden. Rundskrivets formål er å tydeliggjøre hva som kreves for beskyttelse av vinduer og lysventiler for hurtiggående- og lettbygde fartøy.

Definisjoner
Lettbygde fartøy som definert i DNV HSLC Part 1 Chapter 2 Section 2 Para 2.2
Lengde (L) som definert i HSC2000 regel 1.4.33
Hoveddekk som definert i HSC2000 regel 1.4.20
Hurtiggående fartøy som definert i hurtigbåtforskriften § 2 bokstav g
Signifikant bølgehøyde (Hs) som definert i HSC2000 regel 1.4.54

Innledning
Hurtigbåtforskriften (Sikkerhetssertifikat- og operasjonstillatelse for hurtiggående fartøy)
Forskriften gjelder for hurtiggående fartøy med lengde L på 24 meter eller mer. Angående fribordsforhold gjelder HSC2000 Kapitel 2 jf. hurtigbåtforskriften §1(3), samt relevant regelverk i anerkjent klasseselskap, jf. hurtigbåtforskriften §§ 14 og 15. 



Byggeforskriften (Passasjersertifikat)
Fartøy som på grunn av byggemateriale, lengde og/eller hastighet følger byggeforskriften skal i utgangspunktet følge byggeforskriften §§ 5, 44 og 46. Dersom fartøyet kan defineres som hurtiggående og/eller lettbygd, kan det aksepteres at en anerkjent klasseselskaps regler for hurtiggående- og lettbygde fartøy legges til grunn som en likeverdig løsning.

Bruken av DNV HSLC var tidligere hjemlet i byggeforskriften fra 1992[footnoteRef:2], og praksisen er opprettholdt selv om dagens byggeforskrift trådte i kraft i 2014 uten denne hjemmelen. [2:  §26 åttende ledd i forskrift 15. september 1992 nr. 695 om bygging, av passasjer-, lasteskip og lektere] 


Praksis for hurtiggående- og lettbygde fartøy:
Byggeforskriften og hurtigbåtforskriften omhandler ikke eksplisitt krav til beskyttelse av vinduer og lysventiler for hurtiggående- og lettbygde fartøy. Sjøfartsdirektoratet tar derfor utgangspunkt i DNV HSLC Part 3 Chapter 6 Section 3 Para 7.4, om krav til beskyttelse av vinduer og lysventiler.

Tabell 1 Beskyttelse av vinduer og lysventiler med tanke på plassering for hurtiggående- og lettbygde fartøy som har passasjersertifikat eller sikkerhetssertifikat- og operasjonstillatelse for hurtiggående fartøy 
	Passasjersertifikat
	Liten kystfart eller større
	Fartsområde 4
	Fartsområde 3 eller lavere

	Sikkerhetssertifikat- og operasjonstillatelse for hurtiggående fartøy 
	Hs > 2,5 meter
	Hs ≤ 2,5 meter
	Hs ≤ 1,5 meter

	Under hoveddekk
	Hengslet blindlokk
	Hengslet blindlokk
	Hengslet blindlokk

	Overbygg og dekkshus front på hoveddekk
	Hengslet blindlokk
	Midlertidig beskyttelse
	

	Overbygg og dekkshus side på hoveddekk
	Midlertidig beskyttelse
	
	

	Overbygg og dekkshus front over hoveddekk
	Midlertidig beskyttelse
	
	

	Overbygg og dekkshus side over hoveddekk
	Midlertidig beskyttelse
	
	


[Tabellen tar utgangspunkt i DNV Highspeed lighcraft Part 3 Chapter 6 Section 3 Para 7.4 (Desember 2015)]

Der tabellen stiller krav om midlertidig beskyttelse av vinduer, skal det være utstyr til midlertidig beskyttelse av minst 25 % av hver type vindu. Beskyttelse kan være kanvas, finerplater eller lignende.

Der tabellen krever hengslet blindlokk gjelder HSC2000 Reg. 2.2.7.

Med hengslet blindlokk menes utvendige eller innvendige hengslede/skyvbare deksler. Disse skal være fastmonterte, klare til umiddelbar bruk og skal ha samme styrke som skottet for øvrig, jf. HSC2000 regel 2.2.6.




	Alf Tore Sørheim
konstituert sjøfartsdirektør  

